Nadeshiko League

Nadeshiko League (japansk: "日本女子サッカーリーグ" Nihon Joshi Sakkā Rīgu), også kjent under det engelske navnet L.League (før 2010) og som japansk eliteserie i fotball for kvinner er en fotballserie som består av de øverste tre divisjonene av Japans seriesystem i fotball for kvinner. Serien samarbeider med Japans fotballforbund Nippon Sakkā Kyōkai, og lagene i serien representerer Japan i internasjonale klubbkonkurranser. Serien er halvprofesjonell, og Nippon Sakkā Kyōkai har tatt initiativ til å starte en profesjonell serie WE League fra 2021.

Serien ble grunnlagt i 1989.

Divisjonene har på engelsk navnene:
 Nadeshiko League Division 1
 Nadeshiko League Division 2
 Nadeshiko Challenge League チャレンジリーグ Charenji Rīgu .

Vinneren av Division 1 ble fra 1989 til 2019 japansk seriemester i fotball.

Serien har blitt sponset av matvarebedriften Plenus fra Fukuoka siden 2008.

Nippon TV Beleza har vunnet flest titler i Nadeshiko League, med 17.

Norske spillere i Japan 

Flere norske spillere spilte i Japan de første årene. Alt i 1992 var Nikko Securities Dream Ladies interessert i å hente Linda Medalen og Gunn Nyborg til å spille i det som da het Nadeshiko League, men de norske og japanske klubbene ble ikke enige om kompensasjon for overføring av arbeidskontrakten. Medalen flyttet til Japan i 1995, etter VM 1995 hvor Norge vant. Medalen ble senere kåret til seriens beste spiller 1996.

Referanser

Eksterne lenker 
 

Nadeshiko League